හම්බන්තොට සූර්ය විදුලි බල උද්‍යානය
හම්බන්තොට සූර්ය විදුලි බල උද්‍යානය (බුරුතකන්ද විදුලි බල උද්‍යානය) ශ්‍රී ලංකාවේ ඉදිකල පළමු වාණිජ මට්ටමේ සූර්ය විදුලි බල උද්‍යානයකි. විදුලි බල උද්‍යානයේ හිමිකාරීත්වය සහ එහි මෙහෙයුම් කටයුතු සිදුකරන්නේ ශ්‍රී ලංකා සුනිත්‍ය බලශක්ති අධිකාරිය විසිනි.

විදුලි බල උද්‍යානයේ ඉදිකිරීම් කටයුතු අදියර දෙකකින් නිමකිරීම සැලැස්ම වූ අතර, පළමු අදියරේදී කිලෝවොට් 737 විදුලි ජනන ධාරිතාවකුත්, දෙවන අදියරේදී කිලෝවොට් 500 ක විදුලි ජනන ධාරිතාවකුත් එක් කිරීමට නියමිතව තිබුණි. එහි පළමු අදියරේ ඉදිකිරීම් කටයුතු සඳහා ජපන් රජයත්, දෙවන අදියරේ ඉදිකිරීම් කටයුතු සඳහා කොරියන් රජයත්, ආධාර ලබාදීමට නියමිතව තිබූ බව සඳහන්ය.

මෙම සමස්ථ විදුලි බල උද්‍යානයෙන් කිලෝවොට් 1,237 ක විද්‍යුත් ජනනයක් සිදුකරන අතර, වාර්ෂිකව ගිගාවොට් 1.7 විදුලි උත්පාදනයක් සිදු කරයි. උත්පාදනය කෙරෙන විද්‍යුතය, ලංකා විදුලිබල මණ්ඩලය විසින් මිලදී ගනු ලබන අතර, ඉන් ලැබෙන ආදායම මගින් ග්‍රාමීය ප්‍රදේශ වල විදුලි බල අවශ්‍යතාවය සැපිරීම සිදු කරනු ලැබේ.

මේවාද බලන්න
 ශ්‍රී ලංකාවේ බලාගාර ලැයිස්තුව

ආශ්‍රිත

සූර්ය විදුලි බල උද්‍යාන - ශ්‍රී ලංකා